123 Free Solitaire

Näytölle ilmaantuvassa ikkunassa on valittavana 5 pasianssia. Vasemmassa ikkunassa ovat pelien nimet, ja nimeä napsauttamalla näet, miltä peli näyttää. Pelin alapuolella on selvitys siitä, kuinka kauan pelin pelaaminen kestää, kuinka vaikea se on ja kuinka suurella todennäköisyydellä se menee läpi. Kun olet löytänyt sopivan pelin, napsauta OK, niin ohjelma jakaa kortit. Pelaaminen on yksinkertaista napsauta korttia, jota haluat siirtää, tai napsauta yhtä tai useampaa korttia ja pidä painiketta alhaalla, jos haluat vetää ne uuteen paikkaan.

Diplomat
Diplomat-peliä pelataan kahdella korttipakalla. Tavoitteena on saada kortit sijoitettua arvojärjestykseen 8 vapaaseen paikkaan 8 riville. Napsauta korttia ja pidä hiiren painike alhaalla. Voit siirtää punaista mustan päälle tai päinvastoin, mutta siirrettävän kortin on olta-va edellistä pienempi.

Freecell
Kaikki kortit ovat alusta saakka numeropuoli päällepäin. Tavoitteena on järjestää kortit maittain arvojärjestykseen oikealla oleviin neljään paikkaan. Siirrä kortteja vetämällä niitä hiiren painike alhaalla. Voit siirtää punaista mustalle ja päinvastoin, kunhan siirrettävä kortti on arvoltaan edellistä pienempi.

Golf
Golf-pasianssi on melko yksinkertainen kortit on saatava siirrettyä pakan viereen oikeinpäin käännetyn kortin päälle. Jos käännetty kortti on kuutonen, sen päälle voi laittaa joko seiskan tai viitosen. Ässän päälle saa laittaa vain kakkosen ja kuninkaan päälle vain rouvan. Kortteja siirretään niitä napsauttamalla.

Klondike
Klondike on peleistä ehkä tunnetuin. Voit siirtää punaista mustan päälle tai päinvastoin, jos kortti vain on edellistä pienempi. Tavoitteena on kerätä kortit ässistä alkaen maittain oikealla oleviin neljään vapaaseen paikkaan.

Pyramidi
Pyramidissa 28 korttia muodostavat pyramidin. Voit käyttää vain niitä kortteja, jotka eivät ole muiden alla. Kortin voi poistaa, kun napsauttaa sitä ja toista korttia, joiden arvo yhteensä on 13. Voit siis poistaa yhdessä sotamiehen ja kakkosen, viitosen ja kahdeksikon jne. Kuninkaan voi poistaa yksinään.

Kaikissa peleissä, joissa on korttipakka, uusi kortti käännetään napsauttamalla pakkaa.

123 Free Solitaire päätetään valitsemalla File-valikosta kohta Exit. Vahvista valinta napsauttamalla OK.

123 Free Solitaire toimii Windows 95ssä tai sitä uudemmassa Windowsissa.

Vähimmäisvaatimukset
486 CPU
8 Mt ram
5 Mt levytilaa

Ohjelman poistaminen
Käynnistä Windowsin Resurssienhallinnassa ohjelma Lisää/poista sovellus. Valitse listasta 123 Free Solitaire V3.1 ja paina Lisää/poista-painiketta. Kun suoritat sen, 123 Free Solitaire poistuu koneestasi.